אבריל ניאמבורה

ג'ודית ניאמבורה מוואנג (Judith Nyambura Mwangi, נולדה ב־30 באפריל 1986), הידועה גם בשם הבמה "אבריל", היא זמרת, כותבת שירים ושחקנית קנייתית. ידועה בעיקר בזכות עבודתה המוזיקלית שזיכתה אותה בפרסים רבים בתחרותיות מקומיות ובינלאומיות.

 ביוגרפיה וקריירה מוזיקלית 
אבריל נולדה בעיר נאקורו , במזרח קניה. עוד בתקופת התיכון החלה בקריירה מוזיקלית והייתה פעילה בפסטיבלי דרמה ומוזיקה. עם סיום לימודיה עברה אבריל לניירובי, והחלה ללמוד עיצוב באוניברסיטת ניירובי. 

בשנת 2005, פגשה את סוכן הכישרונות עמנואל בנדה שעודד אותה לנצל את הפוטנציאל המוזיקלי שלה וסייע לה רבות לפרוץ לתודעה הקניינתית. היא הוחתמה על ידי חברת התקליטים Ogopa Deejays  ובשנת 2007 הקליטה את סינגל הבכורה שלה "mama", אך השיר יצא לאור רק 3 שנים לאחר מכן ובזמן זה אבריל פיתחה את עצמה מבחינה מוזיקלית. הסינגל זכה להצלחה רבה, והושמע בתדירות גבוהה בערוצי רדיו קנייתים שונים. לאחר ההצלחה הראשונית, הוציאה אבריל את השיר "Mtaani dot com" וכן את השיר "Leo remix". בשנת 2011 שיתפה פעולה עם הזמרת הקנייתית מאריה בשירה "Chokoza" שהיה להיט. עם הצלחתו הודלפו לאינטרנט תמונות שנויות במחלוקת של אבריל אשר עוררו סערה בקרב מעריציה. אבריל עצמה בחרה שלא להתייחס לנושא.

בשנת 2012 הוציאה אבריל את להיטה "kitu kimoja". בשנת 2014 בחרה אבריל לעזוב את חברת התקליטים Ogopa Deejays. באותה שנה שיתפה אבריל פעולה עם להקת ה- Boomba Boyz's בשיר Piga Kengele. 

בשנת 2019 ילדה אבריל בן. את ההריון ואת זהות אבי בנה שמרה בסוד. אבריל סיפרה לאחר לידתו של בנה כי אימהות היא דבר בו הייתה מעוניינת זמן מה. 

 קריירת משחק 
את הופעתה הטלוויזיונית הראשונה עשתה אבריל באופרת הסבון "shuga: love, sex, money"  ששודרה בשנת 2012. אבריל לוהקה בשל כישוריה המוזיקליים, ושיחקה שתי דמויות באופן מקביל – דמות של זמרת מפורסמת, שהייתה לדמות מרכזית וראשית בעלילת התוכנית וכן דמות נוספת משנית יותר היא סיפרה בראיון כי קיבלה את התפקיד לאחר פניה של מפיקי הסדרה וכי היא תשמח לשחק בתפקידים נוספים אם הם ישלבו בתוכם מוזיקה. כמו כן סיפרה בריאיון כי תפקידה בסדרה היה תרפיה עבורה. בשנים 2013–2014, השתתפה אבריל בעונתה החמישית של הסדרה "Noose of gold" . בשנת 2018 שיחקה אבריל בסרט "Nina" העוסק בגנבת אשר מתאהבת באחד מקורבנותיה.Watiri, S. (2018). Avril Nyambura lands new job.

 השפעות מוזיקליות והשראה 
אבריל ציינה מספר אומנים מקומיים ובינלאומיים כהשפעות מוזיקליות ביניהם: אלישה קייז, מייקל ג'קסון, קני רוג'רס, ביונסה, אמאני , blu3 , טיווה סאבאג'  ו-liquideep . בראיונות נוספים היא אף הזכירה את מרווין גיי, דולי פרטון ושאניה טווין.Kenyanizer.(2012). Meet Avril, Kenya recording artist. Retrieved on 06.03.2020 

קישורים חיצוניים

 הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרות קנייתיות
קטגוריה:זמרות-יוצרות
קטגוריה:שחקניות קולנוע וטלוויזיה קנייתיות
קטגוריה:נשים זוכות פרסים: אמנות
קטגוריה:בוגרות אוניברסיטת ניירובי
קטגוריה:קנייתיות שנולדו ב-1986